stanford-oval/wikipedia huggingface dataset:
Alien vs. Predator (elokuva)

| Alien vs>  Predator |
| --- | --- |

Ohjaaja:  Paul W. S. Anderson
Käsikirjoittaja:  Paul W. S. Anderson Shane Salerno Dan O’Bannon Ronald Shusett Hahmot: Jim Thomas John Thomas
Tuottaja:  Gordon Carroll John Davis David Giler Walter Hill
Säveltäjä:  Harald Kloser
Kuvaaja:  David Johnson
Leikkaaja:  Alex Barner
Tuotantosuunnittelija:  Richard Bridgland
Pukusuunnittelija:  Magali Guidasci
Pääosat:  Sanaa Lathan Raoul Bova Lance Henriksen Ewan Bremmer Colin Salmon Ian Whyte Tom Woodruff Jr.
Valmistustiedot
Valmistusmaa:  Yhdysvallat Yhdistynyt kuningaskunta Tšekki Kanada Saksa
Tuotantoyhtiö:  20th Century Fox
Levittäjä:  InterCom Netflix Disney+
Ensi-ilta:  12. elokuuta 2004 (kansainvälinen) Yhdysvallat 13. elokuuta 2004  Suomi 29. lokakuuta 2004
Kesto:  103 minuuttia
Alkuperäiskieli:  englanti
Budjetti:  60 000 000 dollaria
Tuotto:  172 544 654 dollaria
Seuraaja:  Aliens vs. Predator 2
Aiheesta muualla
IMDb 
Elonet
AllMovie
Infobox OKNimi-testi OK: 
Alien vs. Predator (engl. AVP: Alien vs. Predator) on vuonna 2004 ensi-iltansa saanut Paul W. S. Andersonin ohjaama toimintaelokuva.
Elokuva perustuu Alien- ja Predator-sarjojen elokuviin sekä niiden pohjalta tehtyihin sarjakuviin. Elokuva ei nimestä huolimatta pohjaudu samannimiseen videopeliin. Nimensä mukaisesti elokuvassa Alien ja Predator ottavat mittaa toisistaan.
Idea sarjojen risteytyksestä kehittyi sarjakuvassa Aliens versus Predator. Elokuva sai alun perin nyrpeän vastaanoton niin faneilta kuin kriitikoilta, mutta oli taloudellinen menestys. Elokuvaa osattiin odottaa jo elokuvan Predator 2 ilmestyttyä, sillä edellä mainitussa elokuvassa vilahtaa Alienin pääkallo.
Elokuvan jatko-osa Aliens vs. Predator 2 sai ensi-iltansa Yhdysvalloissa 28. joulukuuta 2007 ja Suomessa 4. tammikuuta 2008.
Juoni

Vuonna 2004 Weyland Industriesin (Weyland-Yutanin edeltäjän) satelliitit havaitsevat oudon lämmönlähteen Etelänapamantereen lähellä sijaitsevalla jäisellä saarella, jota yhtiön rahoittama arkeologiryhmä matkaa tutkimaan.
Lämmönlähde on jäänalainen, ansoitettu, muinainen pyramidi. Sen ovat alun perin rakentaneet asteekit ja mayat Predatorien ohjeiden mukaan. Pyramidi on todellisuudessa Predatorien houkutin ihmisille, sillä Alienit tarvitsevat ihmisruumiita syntyäkseen. Sen jälkeen Predatoreilla olisi metsästettävää. He merkitsevät itsensä Alienien verellä, mikä tuo heille kunniaa ja luottamusta taistelussa ja muiden Predatorien keskuudessa.
Ryhmän jäsenet löytävät ruumiita, jotka viittaavat uhrimenoihin, mutta ulospäin katkenneet kylkiluut eivät täsmää oletukseen. Ryhmä löytää myös sarkofagin, joka sisältää Predatorien aseita Alieneiden metsästystä varten ja jotka tutkimusryhmä ottaa matkaansa. Tällä välin predatorit ”Scar”, ”Chopper” ja ”Celtic” saapuvat metsästämään Alieneita, mutta pian Predatorit kuitenkin huomaavat, etteivät pysty pitämään puoliaan ilman aseitaan.
Tutkimusryhmän viimeinen eloonjäänyt ihminen Alexa Woods (Sanaa Lathan) palauttaa aseet Scarille ja liittoutuu tämän kanssa Alieneita vastaan. Alexa ja Scar tuhoavat kuningatar-Alienin, mutta Scar kuolee saamiinsa vammoihin. Predatorit hakevat Scarin ruumiin avaruusaluksella. Ruumiin sisältä kuitenkin syntyy Alienin ja Predatorin risteymä, Predalien.
Rooleissa

| 0 | 1 | 2 |
| --- | --- | --- |
|  Sanaa Lathan  | … |  Alexa ”Lex” Woods    |
|  Lance Henriksen  | … |  Charles Bishop Weyland    |
|  Raoul Bova  | … |  Sebastian De Rosa   |
|  Ewen Bremner  | … |  Graeme Miller   |
|  Colin Salmon  | … |  Maxwell Stafford    |
|  Tommy Flanagan  | … |  Mark Verheiden   |
|  Joseph Rye  | … |  Joe Connors   |
|  Agathe De La Boulaye  | … |  Adele Rousseau    |
|  Carsten Norgaard  | … |  Rustin Quinn   |
|  Sam Troughton  | … |  Thomas Parkes   |
|  Ian Whyte  | … |  Predator   |
|  Tom Woodruff Jr.  | … |  Alien   |
Arvioita

Turun Sanomien Tapani Maskulan mukaan elokuvan johdanto-osuus on vielä kekseliäs joskin epälooginen, mutta sitten ylipitkä tarina alkaa toistella vanhoja taistelukliseitä: ”Alien Vs. Predator lainaa surutta materiaaliaan lukemattomista hittifilmeistä ja tyypillisenä nuorisokauhun edustajana maustaa väkivaltaisen mekastuksen inhottavilla seksuaalisilla symboleilla sekä raamatullisilla pelastussanomilla.”
Elokuvan metacritic arvosana on 29/100.
Aiheesta muualla

Alien vs. Predator Central
-elokuvat
| --- | --- |
Pääsarja: Predator – saalistaja (1987) • Predator 2 (1990) • Predators (2010)
AVP-sarja: Alien vs. Predator (2004) • Aliens vs. Predator 2 (2007)
Alien – ylösnousemus

| Alien: Ylösnousemus> Alien: Resurrection |
| --- | --- |

Ohjaaja:  Jean-Pierre Jeunet
Käsikirjoittaja:  Joss Whedon Hahmot Dan O’Bannon Ronald Shusett
Tuottaja:  Bill Badalato Gordon Carroll David Giler Walter Hill
Säveltäjä:  John C. Frizzell
Kuvaaja:  Darius Khondji
Leikkaaja:  Hervé Schneid
Tuotantosuunnittelija:  Nigel Phelps
Pääosat:  Sigourney Weaver Winona Ryder Ron Perlman Dominique Pinon Gary Dourdan Michael Wincott
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  InterCom Netflix Disney+
Ensi-ilta:  Ranska} 6. marraskuuta 1997 Yhdysvallat 26. marraskuuta 1997 Suomi 6. maaliskuuta 1998
Kesto:  114 min (teatteriversio) 116 min (erikoisversio)
Alkuperäiskieli:  englanti
Budjetti:  70 000 000 dollaria
Tuotto:  161 295 658 dollaria
Edeltäjä:  Alien 3
Seuraaja:  Alien: Romulus
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Alien – ylösnousemus (engl. Alien Resurrection) on Jean-Pierre Jeunet’n ohjaama tieteiselokuva vuodelta 1997. Se on Alien-elokuvasarjan neljäs osa.
Juoni

Elokuvan tapahtumat sijoittuvat vuoteen 2379 eli aikaan 200 vuotta Alien 3:n tapahtumien jälkeen. Avaruusristeilijä MYA Aurigalla muutamat armeijan tiedemiehet kloonaavat Ellen Ripleyn (Sigourney Weaver) saadakseen haltuunsa hänen sisällään olevan Alienin. Ripley kuitenkin jätetään henkiin hänen ollessa mielenkiintoinen risteymä olion ja ihmisen välillä. Hänellä on muun muassa samankaltainen verityyppi kuin avaruusolioilla. Sillä aikaa avaruusalus Betty saapuu Aurigalle lastinaan pakastettuja ihmisiä, joista aiotaan tehdä isäntiä tuleville Alieneille.
Ripley tietää sisällään kasvaneen olion olevan kuningatar. Se lisääntyy, ja pakastetut ihmiset joutuvat sen jälkeläisten uhreiksi. Lopulta oliot karkaavat tiedemiesten hallinnasta. Kuningatar synnyttää odottamattomalla tavalla kohdustaan uuden, valkoisen Alienin, joka nimetään Newborniksi. Newborn on enemmän ihmisen kaltainen.
Bettyn miehistö saa tietää Aurigan tapahtumista vasta nähdessään yhden olioista. Palkkasoturit pakenevat aluksesta Ripleyn johdolla menettäen joukkonsa jäseniä. Lopulta selviytyneet pääsevät alukseensa ja lähtevät Bettyllä kohti Maata.
Newborn

Newborn on Ellen Ripleyn sisältä syntyneen kuningattaren kohdusta syntynyt Alien. Se on ihmisen kaltainen Alien, joka on kuningatarta voimakkaampi, sillä se tappoi tämän yhdellä iskulla. Newborn tuntee kovaa kiintymystä Elleniin, koska se pitää tätä "äitinään".
Newborn > Ulkonäkö

Newborn näyttää enemmän ihmiseltä, kuten sen huomaa vaikka silmistä, jotka ovat kuin isot ihmisen silmät. Newborn eroaa myös muista Alieneista siten, että se on valkoinen.
Rooleissa

| 0 | 1 | 2 |
| --- | --- | --- |
|  Sigourney Weaver  | … |  Ellen Ripley   |
|  Winona Ryder  | … |  Annalee Call   |
|  Dominique Pinon  | … |  Vriess   |
|  Ron Perlman  | … |  Johner   |
|  Gary Dourdan  | … |  Christie   |
|  Michael Wincott  | … |  Elgyn   |
|  Brad Dourif  | … |  Gediman   |
|  Leland Orser  | … |  Purvis   |
Vastaanotto

Helsingin Sanomien arvostelu elokuvasta oli pääosin negatiivinen. Kriitikko Jari Lindholm uskoi visuaalisen surrealistisista elokuvistaan tunnetun Jean-Pierre Jeunetin halunneen tehdä elokuvassa "hauskempaa ja terävämpää työtä", mutta "amerikkalainen tuotantokoneisto on tehnyt Jeunetin tyylistä sylttyä". Lindholm pohti elokuvan olevan "pikemminkin tavara kuin taideteos".
Monet muut aikalaiskriitikot pitivät myös elokuvaa pettymyksenä; Chicago Sun-Timesin maineikas elokuvakriitikko Roger Ebert nimesi sen yhdeksi vuoden 1997 huonoimmista elokuvista, ja listasi sen olevan juoneltaan olematon, täynnä epäloogisuuksia ja visionääriohjaajastaan huolimatta visuaalisesti epäkiinnostava.
Elokuvan käsikirjoittaja Joss Whedon oli myös tyytymätön lopputulokseen, ei siksi että käsikirjoituksesta oltaisiin liikaa poikettu, vaan koska se toteutettiin hänen mukaansa täysin väärin: näyttelijävalinnat olivat vääriä, lavastus oli väärin tehty, repliikit lausuttiin väärin ja elokuvan musiikki oli aivan vääränlaista. Whedon piti elokuvaa näistä syistä melkein katselukelvottomana. Alkuperäisen Alien-elokuvan suunnittelija H.R. Giger puolestaan piti elokuvaa erinomaisena.
Anton L. Alvestad

| Anton L>  Alvestad.Norjan kauppaministeri |
| --- | --- |
 Hornsrudin hallitus 28. tammikuuta 1928 – 15. helmikuuta 1928  
Edeltäjä:  Charles Robertson
Seuraaja:  Lars Oftedal
Suurkäräjäedustaja
 Møren ja Romsdalin vaalipiiri 1950–1956 1922–1936  
Henkilötiedot
Koko nimi:  Anton Ludvik Alvestad
Syntynyt: 7. toukokuuta 1883 Borgund, Norja
Kuollut: 2. heinäkuuta 1956 (73 vuotta)
Tiedot
Puolue:  Työväenpuolue
Anton Ludvik Alvestad (7. toukokuuta 1883 Borgund – 2. heinäkuuta 1956) oli norjalainen työväenpuolueen poliitikko. Hän istui suurkäräjillä vuosina 1922–1936 ja 1950–1956 sekä toimi Norjan kauppaministerinä vuonna 1928.
Aiheesta muualla

Anton L. Alvestad Norjan suurkäräjien verkkosivuilla (norjaksi)
Apistogramma similis

| Apistogramma similis> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Apistogramma
Laji::  similis
Kaksiosainen nimi
 Apistogramma similis  Staeck, 2003 
Infobox OKNimi-testi OKIUCN-testi OK: 
Apistogramma similis on kirjoahventen (Cichlidae) heimoon kuuluva makean veden kalalaji. Lajia tavataan ainoastaan Boliviasta. Kansainvälinen luonnonsuojeluliitto IUCN on luokitellut sen elinvoimaiseksi lajiksi.
Apistogramma tucurui

| Apistogramma tucurui> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Cichliformes
Heimo::  Kirjoahvenet Cichlidae
Suku::  Apistogramma
Laji::  tucurui
Kaksiosainen nimi
 Apistogramma tucurui  Staeck, 2003 
Infobox OKNimi-testi OKIUCN-testi OK: 
Apistogramma tucurui on kirjoahventen (Cichlidae) heimoon kuuluva makean veden kalalaji. Sitä tavataan Tocantins-joen altaalta Brasiliasta.
Antti Karppinen

Antti Karppinen (6. toukokuuta 1923 Altona, Saksa – 16. toukokuuta 2015 Helsinki) oli suomalainen ulkoasiainneuvos ja suurlähettiläs.
Karppinen syntyi Altonassa, jonne perhe oli muuttanut isän työn vuoksi Venäjällä viettämiensä vuosien jälkeen. Karppisen isä oli työkomennuksella Latviassa 1927–1941 ja perhe asui Riiassa.
Karppinen kävi koulua ensin Riiassa ja sitten Berliinissä, jossa hän valmistui ylioppilaaksi. Jatkosodan aikana 1942–1944 hän palveli Suomen puolustusvoimissa. Hän valmistui 1954 filosofian kandidaatiksi Helsingin yliopistosta ja meni samana vuonna Suomen ulkoasiainministeriön palvelukseen.
Karppinen toimi ministerineuvoksena Suomen suurlähetystössä Moskovassa 1968–1971 ja pääkonsulina Leningradissa 1973–1980. Tämän jälkeen hän oli suurlähettiläänä Prahassa 1980–1985 ja Bonnissa 1985–1990.
Eläkkeellä Karppinen kirjoitti 1999–2006 kolmiosaisen Venäjän aatetta jäljittämässä -kirjasarjan ja toimi ulkoministeriön ja Helsingin yliopiston Aleksanteri-instituutin Venäjä-asiantuntijana. Hän sai vuonna 2011 Helsingin yliopiston valtiotieteellisen tiedekunnan promootiossa kunniatohtorin arvon.
Teoksia

Venäjän aatetta jäljittämässä. WSOY 1999
Minne troikka rientää? WSOY 2003
Sirppi, vasara ja tähti – kansallisesta aatteesta uuden Venäjän ideologia. WSOY 2006 (julkaistu englanniksi nimellä The hammer, sickle and star : following the idea of Russia. Aleksanteri Institute, Helsinki 2006)
Aplahoué

| Aplahoué |
| --- | --- |

 fiAplahoué 
 6°55′59″N, 1°40′59″E 
Valtio:   Benin
Departementti:  Kouffo
Piirikunta:  Aplahoue
Arrodissementti:  Aplahoue
Aikavyöhyke:  +1
Väestö
Väkiluku (2013):  170 069
Metropolialue:  26 340
 {{URL|example.com|optional display text}} 
Aplahoué on kaupunki ja arrondissementti Beninissä. Se sijaitsee Kouffon departementissa ja on samannimisen piirikunnan prefektuuri. Piirikunta on 573 neliökilometrin laajuinen ja vuonna 2013 siinä asui 170 069 henkeä.
Andorra olympialaisissa

Andorra osallistui olympialaisiin ensimmäisen kerran Innsbruckissa 1976, ja on ollut mukana kaikissa kesä- ja talviolympialaisissa sen jälkeen. Maa ei ole saavuttanut olympialaisissa yhtään mitali- tai pistesijaa. Nyrkkeilijä Joan Claudi Montane oli raskaassa keskisarjassa jaetulla yhdeksännellä sijalla Montréalissa 1976. Pyöräilijä Emili Pérez sijoittui Soulissa 1988 yhdeksänneksi miesten maantieajossa. Judoka Daniel García oli jaetulla yhdeksännellä sijalla 66 kg:n painoluokassa Lontoossa 2012. Pariisissa 2024 Andorra sai ensimmäisen pistesijan kun Mònica Dòria sai naisten koskimelonnan C-1 luokassa kuudennen sijan.
Amal Clooney

| Amal Clooney |
| --- | --- |

Henkilötiedot
Syntynyt: 3. helmikuuta 1978 (ikä 46) Beirut, Libanon
Ammatti:  asianajaja
Puoliso:  George Clooney
Amal Ramzi Clooney, o.s. Alamuddin (arab. أمل علم الدين‎; s. 3. helmikuuta 1978 Beirut, Libanon) on libanonilais-brittiläinen asianajaja, joka on erikoistunut kansainväliseen oikeuteen ja ihmisoikeuskysymyksiin. Hän on edustanut muun muassa Julija Tymošenkoa, Julian Assangea ja useita vangittuja toimittajia. Clooney on myös toiminut erilaisissa kansainvälisissä neuvoa-antavissa tehtävissä.
Nuoruus ja opiskelu

Amal Alamuddin syntyi vuonna 1978 Beirutissa, missä hänen isänsä oli Beirutin amerikkalaisen yliopiston professorina. Amalin äiti oli toimittaja. Alamuddinit pakenivat maasta sisällissodan takia ja muuttivat vuonna 1980 Lontooseen.
Alamuddin pärjäsi erittäin hyvin koulussa ja sai stipendin Oxfordin yliopistoon, missä hän aloitti opiskelunsa vuonna 1996. Hän kiinnostui opiskeluaikanaan ihmisoikeuskysymyksistä ja valmistui oikeustieteellisestä vuonna 2000. Maisteriopintonsa hän teki New Yorkin yliopiston oikeustieteellisessä. Hän harjoitteli opintojen ohella muun muassa Yhdysvaltain vetoomustuomioistuimissa ja Kansainvälisessä tuomioistuimessa. Alamuddin valmistui vuonna 2002, jolloin hänet hyväksyttiin myös harjoittamaan asianajajan ammattia New Yorkin osavaltiossa.
Ura

Valmistuttuaan Alamuddin sai paikan lakitoimisto Sullivan & Cromwellilta. Hän työskenteli puolustusasianajajana ja puolusti muun muassa Enronia ja Arthur Andersenia. Alamuddin alkoi keskittyä kansainväliseen oikeuteen, kun hänet valittiin vuonna 2005 Yhdistyneiden kansakuntien erityistuomioistuimeen, jonka tarkoituksena oli syyttää Libanonin pääministerin Rafik al-Haririn murhasta syytettyjä.
Alamuddin aloitti vuonna 2010 lontoolaisessa Doughty Street Chambers -lakitoimistossa, joka on tunnettu työstään kansalaisvapauksien puolesta. Hän on puolustanut kansainvälisessä oikeudessa muun muassa Ukrainan entistä pääministeriä Julija Tymošenkoa, Muammar Gaddafin tiedustelupäällikköä Abdullah Sanussia ja WikiLeaksin perustajaa Julian Assangea.
Alamuddin on toiminut monissa kansainvälisissä neuvoa-antavissa tehtävissä. Hän työskenteli Kofi Annanin rinnalla vuoden 2013 tutkimuksessa, jossa tutkittiin miehittämättömien ilma-alusten käyttöä Syyrian sisällissodassa. Hän ilmoitti vuoden 2015 alussa edustavansa Armeniaa Euroopan ihmisoikeustuomioistuimessa Turkin harjoittamaa armenialaisten kansanmurhan kieltopolitiikkaa vastaan.
Amal Clooney toimi vuonna 2015 asianajajaryhmässä, joka pyrki vapauttamaan kaksi Egyptissä vangittua Al Jazeeran toimittajaa. Seuraavana vuonna hän edusti ISISin vangitsemaa ja kiduttamaa Nadia Muradia. Hän on vaatinut Muradin kanssa kansainvälistä oikeutta jesideille. Clooney ilmoitti maaliskuussa 2018 edustavansa Myanmarissa vangittuja Reutersin toimittajia Wa Lonea ja Kyaw Soe Oota, jotka Reutersin mukaan vangittiin, koska he tekivät uutisia rohingojen massamurhasta. Britannian ulkoministeriö nimitti huhtikuussa 2019 Clooneyn lehdistönvapauden erityislähettilääksi.
Yksityiselämä

Amal Alamuddin meni syyskuussa 2014 naimisiin maailmankuulun näyttelijän George Clooneyn kanssa. Pari sai ensimmäiset lapsensa vuonna 2017, kun Amal synnytti kaksoset.
Aiheesta muualla

Kuvia tai muita tiedostoja aiheesta Amal Clooney Wikimedia Commonsissa
Clooney Doughty Street Chambersin sivuilla (englanniksi)
George ja Amal Clooney Cannesin elokuvajuhlilla 2016.
Henrik Forsius (lääkäri)

Henrik Runar Forsius (24. elokuuta 1921 Helsinki – 27. helmikuuta 2018 Helsinki) oli suomalainen silmälääkäri, perinnöllisyystieteilijä ja professori.
Henrik Forsiuksen isä Runar Forsius työskenteli lastenlääkärinä; isä kuoli, kun Henrik oli 14-vuotias. Henrik Forsius alkoi opiskella lääketiedettä Helsingin yliopistossa, mutta hänet määrättiin vuonna 1941 jatkosotaan, jossa hän palveli muun muassa lääkintämiehenä. Sodan jälkeen Forsius valmistui lääketieteen lisensiaatiksi vuonna 1948 ja väitteli tohtoriksi 1954.
Silmälääketieteen lisäksi Forsius tutki perinnöllisyystiedettä, ja kollegansa Aldur Erikssonin kanssa hän löysi Ahvenanmaalta harvinaisen, perinnöllisen silmätaudin, joka tunnetaan Forsius–Erikssonin oireyhtymänä. Forsius teki tutkimusretkiä eristyneisiin yhteisöihin muun muassa Grönlantiin ja Sevettijärvelle ja tutki niiden asukkaiden perimää. Hän on kuvannut useita perinnöllisiä silmäsairauksia sekä tutkinut ilmaston vaikutusta silmään.
Forsius toimi silmälääketieteen professorina Oulun yliopistossa 1965–1986. Lisäksi hän työskenteli Folkhälsanin perinnöllisyystieteen laitoksen tutkijana vuodesta 1963. Uumajan yliopisto myönsi hänelle kunniatohtorin arvon vuonna 1973.
Opintovuosinaan Forsius harrasti soutua, ja hänen seurajoukkueensa Akademiska Roddklubben voitti useita Suomen mestaruuksia.
Apollon

Apollon sauroktonos, ensimmäinen tai toinen vuosisata
Apollon (m.kreik. Ἀπόλλων, roomalaisten Apollo) on jumala kreikkalaisessa ja roomalaisessa mytologiassa. Apollon on Zeuksen ja Leton poika ja Artemiin (metsästyksen jumalatar) kaksoisveli. Apollon oli alun perin luonteeltaan šamaaninen: hänen alaansa oli parannustaito, jousiammunta, ennustus ja runollinen innostus. Myöhemmin hän kehittyi erityisesti valon ja auringon jumalaksi, ennustustaidon jumalana herätti runollista innostusta ja suosi laulua ja soittoa. Tärkein ennustustaidon ilmentymä oli vanhan ajan tunnetuin oraakkeli, Apollonin oraakkeli Delfoissa. Parannustaito eriytyi myöhemmin jumala Asklepiokseen ja runollinen innostus muusiin.
Myöhempinä aikoina hän sekoittui osittain auringonjumala Helioksen ja tämän sisaren, kuunjumala Selenen kanssa. Etruskien mytologiassa hänet tunnetaan nimellä Aplu.
Apollon syntyi Deloksen saarella, joka säilyi hänelle pyhitettynä. Ollessaan vielä poikanen Apollon matkusti Delfoihin, jossa hän surmasi valtavan Python-käärmeen ja otti valvontaansa Pythian oraakkelin. Hän ilmestyi delfiininä kreetalaisille merimiehille ja vei heidät Delfoihin määräten heidät vartioimaan oraakkeliaan ja rakentamaan temppeliä Apollon Delfiniokselle.
Apollonin kunniaksi vietettiin Delfoin Python kisoja. Roomassa Apollon sai huomattavan aseman keisarin suojelusjumalana, varsinkin Augustuksen aikana. Hänen pääpalvontapaikkojaan olivat Delfoi ja Delos. Apollon on helppo tunnistaa antiikin taiteessa tunnusmerkeistään, laakeriseppeleestä ja lyyrasta, joista on tullut mm. Suomessa yliopistosivistyksen tunnuksia. Lisäksi hänet kuvataan yleensä alastomana ja pitkäkutrisena; hänen symboleinaan ovat lyyran ja laakeriseppeleen lisäksi jousi, jolla hän saattaa ampua sekä vahingoittavia että parantavia nuolia, sekä kithara.
Hoban meteoriitti

Hoban meteoriitti ennen rakennelmien tekoa sen ympärille.
Hoban meteoriitti.
Hoban meteoriitti eli Hoba Westin meteoriitti on maailman suurin tunnettu kokonainen meteoriitti. Se on rautameteoriitti ja siten maailman suurin maan pinnalla oleva luonnollinen rautamöhkäle. Hoban meteoriitti painaa hieman yli 60 tonnia. Meteoriitin mitat ovat 2,7 × 2,7 × 0,9 metriä, ja kappale lepää pöytämäisesti maan pinnalla. Hoban meteoriitti luokitellaan pääosin rautaa sisältäväksi nikkelipitoiseksi ataksiitiksi.
Meteoriitti sijaitsee Hoba Westin farmilla Grootfonteinin lähellä nykyisessä Namibiassa. Meteoriitti putosi arviolta yli 80 000 vuotta sitten. Meteoriitti löytyi vähän ennen vuotta 1920.
Aiheesta muualla

Wikimedia Commonsissa on kuvia tai muita tiedostoja aiheesta .
Giant Crystal Project on the Hoba meteorite with Virtual Visit (Arkistoitu – Internet Archive)
Aplared

| Aplared |
| --- | --- |
 Aplared
 Koordinaatit: 57°38′58″N, 13°04′20″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Borås
Väkiluku (2021):  432
Infobox OKVirheellinen NIMI-arvo: 
Aplared on taajama Boråsin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 432 asukasta vuonna 2021.
Aiheesta muualla

Kuvia tai muita tiedostoja aiheesta Aplared Wikimedia Commonsissa
Anna Liina Laitinen

| Anna Laitinen> Henkilötiedot |
| --- | --- |
Koko nimi:  Anna Liina Laitinen
Syntynyt: 10. huhtikuuta 1990 (ikä 34)
Kansalaisuus:   Suomi
Uran tiedot
Aktiivisena:  2007-
Anna Liina Laitinen (s. 10. huhtikuuta 1990) on suomalainen ammattikiipeilijä.
Hän on ensimmäinen suomalaisnainen, joka on kiivennyt 9a-vaikeustasoisen reitin. Vaikeimmat hänen kiipeämänsä boulder-reitit ovat olleet 8B-vaikeustasoa.
Laitinen on voittanut lukuisia Suomenmestaruuksia ja pohjoismaidenmestaruuksia sekä boulderissa että köysikiipeilyssä. Hän voitti boulderoinnin PM-kisoissa kultaa vuonna 2009. Vuonna 2015 Laitinen voitti Suomenmestaruuden ja oli pohjoismaiden mestaruuskisoissa kolmas. Vuonna 2016 hän voitti köysikiipeilyn Suomenmestaruuden ja oli boulderoinnin PM-kisoissa toinen. Köysikiipeilyn SM-kisat hän voitti myös vuonna 2021.
Laitisesta on tehty myös vuonna 2023 Kohina-niminen dokumentti (ohjaaja Sami Laitinen). Dokumentti kertoo Laitisen elämästä ammattikiipeilijän näkökulmasta Suomessa ja ulkomailla. Dokumentissa nähdään niin boulderointia kuin lead- eli sporttikiipeilyä ulkokallioilla.
Laitinen aloitti kiipeilyn vuonna 2007.
Matīss Kivlenieks

| Matīss Kivlenieks> Henkilötiedot |
| --- | --- |
Syntynyt: 26. elokuuta 1996 Riika, Latvia
Kuollut: 4. heinäkuuta 2021 (24 vuotta) Novi, Michigan, Yhdysvallat
Kansalaisuus:   Latvia
Jääkiekkoilija
Pelipaikka:  maalivahti
Hanska:  vasen
Pituus:  187 cm
Paino:  81 kg
Pelaajaura
Pääsarjaura:  2017–2021
Seurat:  HK Prizma Riika (Latvia)   Cleveland Monsters (AHL)   Kalamazoo Wings (ECHL)   Columbus Blue Jackets (NHL)
Matīss Edmunds Kivlenieks (26. elokuuta 1996 Riika, Latvia – 4. heinäkuuta 2021 Novi, Michigan, Yhdysvallat) oli latvialainen jääkiekkomaalivahti. Hän pelasi urallaan kahdeksan NHL-ottelua Columbus Blue Jacketsissa, ja vietti suurimman osan ajastaan AHL-joukkue Cleveland Monstersissa vuosina 2017–2021. Kivlenieks edusti myös Latviaa MM-kilpailuissa 2021.
Kivlenieks kuoli äkillisesti 4. heinäkuuta 2021, kun hänen rintaansa osui ilotulite.